[{"text_idx": "#000001", "text": "Mae staff mudiadau sy\u2019n hyrwyddo\u2019r Gymraeg yn ymuno mewn her fawr dros y \u2018Dolig i gyfrannu 50 awr o leisiau at Common Voice Cymraeg, sy\u2019n datblygu\u2019r Gymraeg ym maes technoleg clyfar."}, {"text_idx": "#000004", "text": "\u201cFel gweithwyr sy\u2019n hyrwyddo\u2019r defnydd o\u2019r Gymraeg mae\u2019n bwysig ac yn fraint i gyfrannu at Common Voice, gan arwain drwy esiampl er mwyn sicrhau bod dyfeisiadau\u2019n gallu deall a chyfathrebu yn y Gymraeg yn y dyfodol.\u201d"}, {"text_idx": "#000007", "text": "Mae ap Macsen yn gynorthwyydd personol Cymraeg a gre\u0308wyd gan Uned Technolegau Iaith Canolfan Bedwyr Prifysgol Bangor. Ar hyn o bryd mae\u2019r ap yn gallu adrodd y newyddion, y tywydd, chwarae cerddoriaeth Gymraeg a mwy ar alw \u2013 i gyd diolch i\u2019r cynllun Common Voice."}, {"text_idx": "#000008", "text": "Dywed Rhoslyn Prys o ;"}, {"text_idx": "#000009", "text": "\u201cMae wedi dod yn amlwg eleni mor fawr yw ein dibyniaeth ar dechnoleg, gyda\u2019r defnydd o dechnolegau clyfar yn dod yn ran ymarferol ym mywydau pob dydd nifer ohonom. Dyma gyfle i ni gyd fel Cymry Cymraeg i sicrhau bod y Gymraeg yn parhau i gael lle yn y byd technoleg. Drwy wneud un peth bach gyda\u2019n gilydd, gallwn wneud gwahaniaeth mawr i le\u2019r Gymraeg mewn technolegau adnabod lleferydd.\u201d"}, {"text_idx": "#000010", "text": "Er mwyn cymryd rhan, ewch i wefan /cy a gallwch ddechrau recordio neu ddilysu mewn eiliadau a chofiwch rannu eich profiad ar y cyfryngau cymdeithasol gan ddefnyddio #DefnyddiaDyLais."}]